CELEX: 32006L0108
Language: mt
Date: 2006-11-20 00:00:00
Title: 2006/108/KE: Direttiva tal-Kunsill 2006/108/KE ta' l- 20 ta’ Novembru 2006 li tadatta d-Direttivi 90/377/KEE u 2001/77/KE fil-qasam ta' l-enerġija, minħabba l-adeżjoni tal-Bulgarija u r-Rumanija

31.12.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               929
            
         DIRETTIVA TAL-KUNSILL 2006/108/KE
   ta' l-20 ta’ Novembru 2006
   li tadatta d-Direttivi 90/377/KEE u 2001/77/KE fil-qasam ta' l-enerġija, minħabba l-adeżjoni tal-Bulgarija u r-Rumanija
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea,
   Wara li kkunsidra t-Trattat ta' Adeżjoni tal-Bulgarija u r-Rumanija (1), u partikolarment l-Artikolu 4(3) tiegħu,
   Wara li kkunsidra l-Att ta' Adeżjoni tal-Bulgarija u tar-Rumanija, u b'mod partikolari l-Artikolu 56 tiegħu,
   Wara li kkunsidra l-proposta mill-Kummissjoni,
   Billi:
   
               (1)
            
            
               Skond l-Artikolu 56 ta' l-Att ta' Adeżjoni, fejn l-atti ta' l-istituzzjonijiet jibqgħu validi wara l-1 ta' Jannar 2007, u jeħtieġu adattament minħabba l-adeżjoni, u l-adattamenti meħtieġa mhumiex previsti fl-Att ta' Adeżjoni jew fl-Annessi tiegħu, l-atti meħtieġa għandhom jiġu adottati mill-Kunsill, sakemm il-Kummissjoni ma tkunx adottat l-att oriġinali.
            
         
               (2)
            
            
               L-Att Finali tal-Konferenza li fasslet it-Trattat ta' Adeżjoni indika li l-Partijiet Kontraenti Għolja kienu laħqu qbil politiku dwar sett ta' adattamenti għal atti adottati mill-istituzzjonijiet li kienu meħtieġa minħabba l-adeżjoni u stieden lil-Kunsill u lill-Kummissjoni biex jadottaw dawn l-adattamenti qabel l-adeżjoni, ikkompletati u aġġornati kif meħtieġ biex titqies l-evoluzzjoni tal-liġi ta' l-Unjoni.
            
         
               (3)
            
            
               Id-Direttivi 90/377/KEE (2) u 2001/77/KE (3) għandhom għalhekk jiġu emendati kif meħtieġ,
            
         ADOTTA DIN ID-DIRETTIVA:
   Artikolu 1
   Id-Direttivi 90/377/KEE u 2001/77/KE għandhom jiġu emendati kif imniżżel fl-Anness.
   Artikolu 2
   1.   L-Istati Membri għandhom iġibu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex ikunu konformi ma' din id-Direttiva sa mhux aktar tard mid-data ta' l-adeżjoni tal-Bulgarija u tar-Rumanija ma' l-Unjoni Ewropea. Huma għandhom minnufih jikkomunikaw lill-Kummissjoni t-test ta' dawk id-dispożizzjonijiet u tabella ta' korrelazzjoni bejn dawk id-dispożizzjonijiet u din id-Direttiva.
   Meta l-Istati Membri jadottaw dawk id-dispożizzjonijiet, huma għandu jkollhom referenza għal din id-Direttiva jew għandhom ikunu akkumpanjati minn tali referenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir tali referenza.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li jadottaw fil-qasam kopert b'din id-Direttiva.
   Artikolu 3
   Din id-Direttiva għandha tidħol fis-seħħ soġġett għal u fid-data tad-dħul fis-seħħ tat-Trattat ta' Adeżjoni tal-Bulgarija u tar-Rumanija.
   Artikolu 4
   Din id-Direttiva hija indirizzata lill-Istati Membri.
   
      Magħmul fi Brussell, 20 ta’ Novembru 2006.
      
         
            Għall-Kunsill
         
         
            Il-President
         
         J. KORKEAOJA
      
   
   
      (1)  ĠU L 157, 21.6.2005, p. 11.
   
      (2)  ĠU L 185, 17.7.1990, p. 16.
   
      (3)  ĠU L 283, 27.10.2001, p. 33.
   
      ANNESS
      ENERĠIJA
      
                  1.
               
               
                  31990 L 0377: Id-Direttiva tal-Kunsill 90/377/KEE tad-29 ta’ Ġunju 1990 li tikkonċerna l-proċedura Komunitarja sabiex ittejjeb it-trasparenza ta' prezzijiet tall-gass u ta' l-elettriku imposti fuq il-konsumaturi industrijali (ĠU L 185, 17.7.1990, p. 16), kif emendata bi:
                  
                              —
                           
                           
                              31993 L 0087: id-Direttiva tal-Kummissjoni 93/87/KEE tat-22.10.1993 (ĠU L 277, 10.11.1993, p. 32),
                           
                        
                              —
                           
                           
                              11994 N: l-Att li jikkonċerna l-kondizzjonijiet ta’ l-adeżjoni u l-aġġustamenti għat-Trattati — l-Adeżjoni tar-Repubblika ta’ l-Awstrija, ir-Repubblika tal-Finlandja u r-Renju ta’ l-Isvezja (ĠU C 241, 29.8.1994, p. 21),
                           
                        
                              —
                           
                           
                              12003 T: l-Att li jikkonċerna l-kondizzjonijiet ta’ l-adeżjoni u l-aġġustamenti għat-Trattati — l-Adeżjoni tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka (ĠU L 236, 23.9.2003, p. 33),
                           
                        
                              —
                           
                           
                              32003 R 1882: ir-Regolament (KE) Nru 1882/2003 tal-Parlament Ewropew u tal-Kunsill tad-29.9.2003 (ĠU L 284, 31.10.2003, p. 1).
                           
                        
                              (a)
                           
                           
                              Dawn li ġejjin jiddaħlu fl-Anness I, il-paragrafu 11:
                              
                                          “—
                                       
                                       
                                          :
                                       
                                       
                                          Il-Bulgarija
                                       
                                       
                                          :
                                       
                                       
                                          Sofia,”
                                       
                                    
                                          “—
                                       
                                       
                                          :
                                       
                                       
                                          Ir-Rumanija
                                       
                                       
                                          :
                                       
                                       
                                          Bukarest,”;
                                       
                                    
                        
                              (b)
                           
                           
                              dawn li ġejjin jiddaħlu fl-Anness II, il-punt I.(2):
                              
                                          “—
                                       
                                       
                                          :
                                       
                                       
                                          Il-Bulgarija
                                       
                                       
                                          :
                                       
                                       
                                          il-pajjiż kollu kemm hu,”
                                       
                                    
                                          “—
                                       
                                       
                                          :
                                       
                                       
                                          Ir-Rumanija
                                       
                                       
                                          :
                                       
                                       
                                          il-pajjiż kollu kemm hu”.
                                       
                                    
                        
            
                  2.
               
               
                  32001 L 0077: Id-Direttiva 2001/77/KE tal-Parlament Ewropew u tal-Kunsill tas-27 ta’ Settembru 2001 dwar il-promozzjoni ta’ l-elettriku prodott minn sorsi ta’ l-enerġija rinovabbli fis-suq intern ta’ l-elettriku (ĠU L 283, 27.10.2001, p. 33), kif emendata bi:
                  
                              —
                           
                           
                              12003 T: l-Att li jikkonċerna l-kondizzjonijiet ta’ l-adeżjoni u l-aġġustamenti għat-Trattati — l-Adeżjoni tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka (ĠU L 236, 23.9.2003, p. 33).
                           
                        
                              (a)
                           
                           
                              Fl-Anness, dan li ġej jiddaħħal wara l-iskrizzjoni għall-Belġju:
                              
                                          “Il-Bulgarija
                                       
                                       
                                          1,7
                                       
                                       
                                          6
                                       
                                       
                                          11(7)”
                                       
                                    u, wara l-iskrizzjoni għall-Portugall:
                              
                                          “Ir-Rumanija
                                       
                                       
                                          14,9
                                       
                                       
                                          28
                                       
                                       
                                          33”
                                       
                                    
                        
                              (b)
                           
                           
                              Fl-Anness, l-iskrizzjoni għall-Komunità hi sostitwita b’dan li ġej:
                              
                                          “Il-Komunità
                                       
                                       
                                          372
                                       
                                       
                                          13,2
                                       
                                       
                                          21”
                                       
                                    
                        
                              (ċ)
                           
                           
                              Fl-Anness, in-noti f'qiegħ il-paġna (**) u (***) huma sostitwiti b’dan li ġej:
                              
                                          “(**)
                                       
                                       
                                          Id-data tirreferi għall-produzzjoni nazzjonali ta’ RES-E fl-1997, minbarra għar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja fejn id-data tirreferi għall-1999, u għall-Bulgarija u r-Rumanija fejn id-data tirreferi għall-2001.
                                       
                                    
                                          (***)
                                       
                                       
                                          Il-kontribuzzjonijiet f'perċentwali ta’ RES-E fl-1997 (fl-1999-2000 għar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja, u fl-2001 għall-Bulgarija u r-Rumanija) u l-2010 huma bbażati fuq il-produzzjoni nazzjonali ta’ RES-E diviż mill-konsum gross nazzjonali ta’ l-elettriku. Għar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja, il-konsum gross nazzjonali ta' l-elettriku hu bbażat fuq id-data ta' l-2000. Għall-Bulgarija u r-Rumanija l-konsum gross nazzjonali ta' l-elettriku hu bbażat fuq id-data ta' l-2001. Fil-każ ta' kummerċ intern ta' l-RES-E (biċ-ċertifikazzjoni rikonoxxuta jew l-oriġini reġistrata) il-kalkolu ta' dawn il-perċentwali ser jinfluwenza ċ-ċifri ta' l-2010 mill-Istati Membri iżda mhux it-total Komunitarju.”.
                                       
                                    
                        
                              (d)
                           
                           
                              Fl-Anness, tiżdied in-nota f’qiegħ il-paġna li ġejja rigward l-iskrizzjoni għall-Bulgarija:
                              
                                          “(7)
                                       
                                       
                                          Abbażi ta' l-analiżi preliminarja u l-informazzjoni aġġornata, il-mira ta' 11 % hi bbażata fuq żvilupp pożittiv ta' l-enerġiji rinovabbli u fuq kondizzjonijiet klimatiċi favorabbli. Il-possibbiltà li tintlaħaq din il-mira indikattiva tiddependi ħafna fuq ix-xita annwali totali, iż-żmien tax-xita matul is-sena u l-influss kif ukoll fatturi klimatiċi oħrajn li jaffettwaw ħafna l-livell tal-produzzjoni ta' l-enerġija idro-elettrika u l-utilizzazzjoni ta' l-enerġija solari u dik mir-riħ. Barra minn hekk, l-utilizzazzjoni tar-RES hi limitata bil-leġislazzjoni nazzjonali rilevanti għal u relatati ma' l-ambjent li jikkorrispondu għal-leġislazzjoni rispettiva ta' l-UE.”.